શીર્ષક: કોરોના BRTS બસસ્ટૉપકાંડ : 'મારા ઘર નજીક બાપુજીનો મૃતદેહ પડ્યો હતો અને અમને ખબર જ નહોતી'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કોરોના દરદી ગણપત મકવાણાનો મૃતદેહ 14 તારીખે અમદાવાદમાં દાણીલીમડા બીઆરટીએસ બસસ્ટૉપ પર બિનવારસી મળી આવ્યો હતો. 

મૃતદેહ મળી આવ્યો તેના 4 દિવસ અગાઉ તેમને સિવિલ હૉસ્પિટલમાં દાખલ કરવામાં આવ્યા હતા.

ગણપતભાઈની ઉંમર 67 વર્ષ હતી અને તેઓ મિલમાં કામ કરતા હતા તથા દાણીલીમડા વિસ્તારમાં રહેતા હતા. 

દાણીલીમડાનો સમાવેશ અમદાવાદના ગંભીર રીતે કોરોના સંક્રમિત વિસ્તારોમાં થાય છે અને તે કેન્ટેઇન્મેન્ટ ઝોનમાં સામેલ છે.  

આ ઘટના પછી વિવાદ થતા તંત્ર જાગ્યું હતું. મુખ્ય મંત્રી વિજય રૂપાણીએ તપાસના આદેશ આપ્યા હતા.

ગણપત મકવાણાના મૃત્યુની તપાસ રાજયવેરા વિભાગના મુખ્ય કમિશનર, પ્રિન્સિપલ સેક્રેટરી જેપી ગુપ્તાને સોંપવામાં આવી હતી જે પૂર્ણ થઈ ગઈ છે અને તેનો અહેવાલ સરકારને રજૂ કરવામાં આવ્યો છે.

નીતિન પટેલે શું કહ્યું હતું?

ઇન્ડિયન એક્સપ્રેસના અહેવાલ મુજબ નીતિન પટેલે કહ્યું કે, 'દરદી ગણપત મકવાણાની ઇચ્છા અનુસાર બસ ડ્રાઇવરે તેમને થોડે દૂર દાણીલીમડા બસ સ્ટેન્ડે ઉતાર્યા હતા.'

નાયબ મુખ્ય મંત્રીએ કહ્યું કે દરદી ગણપત મકવાણાનું ઘર એ બસસ્ટૉપથી 400 મીટર દૂર આવેલું છે.

અમદાવાદની યુ.એન. મહેતા હૉસ્પિટલ ખાતે નાયબ મુખ્ય મંત્રી નીતિન પટેલે કહ્યું, "જે પ્રમાણે મને માહિતી મળી તે મુજબ આ દરદીએ ઘરે રહેવાની માગણી કરી હતી અને જેમને અમુક શરતોને આધારે પરવાનગી આપવામાં આવી હતી. તેમના સહિત કુલ ત્રણ દરદીઓ બસમાં બેઠા હતા. તેમની ઇચ્છા અનુસાર તેમને દાણીલીમડાથી થોડે આગળ ઉતારવામાં આવ્યા હતા."

નીતિન પટેલે વધુમાં કહ્યું, "પોલીસે આપેલી માહિતી અનુસાર, ગણપત મકવાણા બસ સ્ટેન્ડે હાજર હતા અને બિસ્કિટ ખાધાં હતાં. કેટલાક લોકો સાથે વાતો કરી હતી. ઘરેથી નજીક હોવા છતાં તે ઘરે નહોતા પહોંચ્યા.

"બની શકે કે તેમનું ઑક્સિજન લેવલ ઘટી ગયું હોય અથવા કોઈ બીજું કારણ હોય. તેઓ બસ સ્ટેન્ડે 11 વાગ્યા સુધી બેસી રહ્યા અને પછી મૃત્યુ પામ્યા. તેમના પોસ્ટમૉર્ટમ રિપોર્ટની રાહ જોવાઈ રહી છે."

નીતિન પટેલની આ વાત સામે તેમજ હૉસ્પિટલના વ્યવસ્થાપન સામે મૃતક ગણપત મકવાણાના પુત્ર કીર્તિભાઈ મકવાણાએ સવાલો ઊભા કર્યા છે.

'મારી પત્નીએ 10 વર્ષ મારા પર બળાત્કાર કર્યો'

પુત્રના સવાલો

કીર્તિ મકવાણાનું ઘર

મૃત્યુ પામનાર કોરોના દરદી ગણપત મકવાણાના પુત્ર બીબીસીને કહ્યું કે તેમણે નીતિનભાઈ પટેલે આપેલા નિવેદન વિશે સાંભળ્યું છે. 

નીતિન પટેલના નિવેદન પર પ્રતિક્રિયા આપતા એમણે સવાલ કર્યો કે દરદીની પરિસ્થિતિ આવી ગંભીર હોય ત્યારે...